Lappajärven musiikkipäivien pääesityspaikkana toiminut silloisen Lappajärven ammattioppilaitoksen liikuntasali kuvattuna vuonna 2021.
**Lappajärven musiikkipäivät** oli Lappajärvellä vuosina 1985-1998 järjestetty musiikkifestivaali. Klassiseen musiikkiin painottuneen musiikkifestivaalin ohessa järjestettiin myös kursseja. Musiikkipäivien konserttien pääesityspaikkana toimi Lappajärven ammattioppilaitoksen sali, muutamia konsertteja järjestettiin myös Lappajärven kirkossa sekä yksittäisiä konsertteja lähipaikkakunnilla, 1990-luvulla konserttien pääesityspaikaksi vaihtui hotelli Kivitipun sali.

Historia
--------

### Alkuvuodet

Lappajärveläiset sukujuuret omaavan Kalevi Ollin loppukesästä 1984 Lappajärvellä järjestämän Lied-konsertin yhteydessä paljastettiin suunnitelma Lappajärvellä vuosittain järjestettävästä musiikkitapahtumasta.  Ensimmäisten musiikkipäivien järjestämisestä vastasivat Lappajärven kunnan lisäksi Lappajärven seurakunta, Järviseudun kansalaisopisto, Järviseutu-seura, Lappajärvi-seura ja Lions Club Lappajärvi.  Järjestäjien tavoitteissa oli luoda tapahtumasta alusta lähtien mahdollisimman korkeatasoinen, festivaalien budjetti oli alle 100 000 markkaa ja Lappajärven kunta myönsi tapahtumalle 15 000 markan tappiotakuun.  Nelipäiväiset musiikkipäivät järjestettiin 1. elokuuta – 4. elokuuta 1985 välisenä aikana.  Avajaiskonserttina lähes täydelle salille torstaina järjestettiin ammattioppilaitoksen salissa Aleksander Muhinin johtaman musiikkipäivien juhlaorkesterin konsertti, jossa esiintyivät solisteina Heikki Siukola, Pia Raanoja, Leena Kosola, Kalevi Olli ja pianistina Ulrich Koneffke.  Avajaiskonsertissa sai kantaesityksensä Kalevi Ollin jousiorkesterille säveltämä Järviseutu-sarjan ensimmäinen osa "Pohjanmaa".  Perjantaina järjestettiin pienelle yleisömäärälle jäänyt sopraano Pia Raanojan ja basso-baritoni Kalevi Ollin Lied-konsertti pianisti Ulrich Koneffken säestämänä.  Lauantaina oli ohjelmassa Leena Kosolan ja Lasse Erkkilän kirkkokonsertti Lappajärven kirkossa sekä Seinäjoen tyttökuoron ja Kokkolan Laulu-Veikkojen Kuorokonsertti ammattioppilaitoksella, loppuillasta ohjelmassa oli vielä kesäyön viihdekonsertti.  Sunnuntaina päivällä ohjelmassa oli musiikkipäivien kurssien oppilaiden oppilaskonsertti.  Sunnuntai-illan musiikkipäivät päättävän juhlakonsertin pääesiintyjäksi lupautuneen Tom Krausen sairastuttua hänen tilallaan esiintyi Heikki Siukola.  Konserttien lisäksi ammattikoululla oli kuvataiteilijoiden Inkeri ja Arvid Bromsin taidenäyttely musiikkipäivien ajan.  Ensimmäisten musiikkipäivien kävijämäärä oli noin 1600-1700 henkeä.  Keväällä 1986 Yleisradion Pohjanmaan alueradion yleisökilpailussa musiikkipäivien järjestäjät palkittiin Häklä-palkinnolla vuoden 1985 parhaasta pohjalaisesta kulttuuriteosta. 

Toiset Lappajärven Musiikkipäivät laajenivat kaksiviikkoisiksi ja ne järjestettiin 28. heinäkuuta – 10. elokuuta 1986 välisenä aikana.  Musiikkipäivien konsertit alkoivat maanantaina 28. heinäkuuta avajaiskonsertilla Lappajärven ammattioppilaitoksen salissa.  Tiistaina järjestettiin Alajärven Nelimarkka-Museolla vähäiselle yleisölle tenori Thomas Dewaldin Lied-konsertti.  Keskiviikkona ohjelmassa oli Ilkka Paanasen pianokonsertti Lappajärven ammattikoululla ja torstaina Kalevi Ollin Lied-konsertti.  Perjantain kuorokonsertissa esiintyi Bernhard Seelbachin johtama saksalainen sadan laulajan sekakuoro Liederzweig Frohsinn.  Lauantaina ohjelmassa oli kamarimusiikkikonsertti ja illalla Eero Piirron juontama Eteläpohjalainen ilta.  Sunnuntaina järjestettiin ensimmäinen oppilaskonsertti ammattikoulun salissa sekä Heikki Siukolan ja Pentti Kotirannan kirkkokonsertti Vimpelin kirkossa.  Sunnuntai-iltana ohjelmassa oli Pablo Casalsin säveltämä 175 esiintyjän esittämä Seimi-oratorio Lappajärven kirkossa, Pohjalainen-lehti kuvasi konserttia "loisteliaan vaikuttavaksi", Helsingin Sanomissa Veijo Murtomäki kuvasi konserttia sanoilla "Oratoriokonsertti oli aivan hirveä" ja kirjoitti Lappajärven musiikkipäivien tasoltaan "painivan maakuntasarjassa".  Maanantaina 4. elokuuta ohjelmassa oli Meerbuschin kamariorkesterin konsertti Lappajärven ammattikoululla. Tiistaina oli Kortesjärven monitoimitalolla kamarimusiikkikonsertti ja keskiviikkona Evijärven kirkossa vähäiselle yleisömäärälle jäänyt kirkkokonsertti.  Perjantaina ohjelmassa oli musiikkipäivien huipentumana Lappajärven Halkosaaressa säveltäjä Tauno Marttisen kirjoittaman kamarioopperan Häät ensi-ilta joka televisioitiin Yleisradion TV-kanavalla suorana lähetyksenä.  Lauantaina ohjelmassa oli Vaasan kaupunginorkesterin tähdittämä juhlakonsertti sekä illalla kansainvälinen viihdeilta.  Sunnuntaina järjestettiin toinen oppilaskonsertti sekä kamarioopperan "Häät" toinen esitys uusintana vajaalle yleisölle.  Konserttien pääesityspaikassa ammattioppilaitoksen salissa oli Musiikkipäivien aikana taiteilija Veikko Takalan kuvataidenäyttely.  Järjestäjät odottivat tapahtumiin yhteensä noin 3000 – 5000 katsojaa ja konserteissa kävi yhteensä arviolta noin 3000-4000 katsojaa.  Toisten musiikkipäivien arvioitu budjetti oli noin 400 000 markkaa josta Lappajärven kunnan tuki oli alun perin noin 80 000 markkaa, lopulta kustannukset olivat noin 600 000 markkaa ja Lappajärven kunta maksoi yhteensä noin 320 000 markkaa musiikkipäivien kuluja, minkä johdosta asiasta tehtiin kantelu Lääninhallitukselle ja rahojen käytöstä tuli myös poliisitutkinta. 

### Musiikkipäivät yhdistyspohjalle

#### Kolmannet Musiikkipäivät

Alkuvuodesta 1987 lähtien musiikkipäivien järjestämisestä vastasi Lappajärven Musiikkiyhdistys joka perustettiin musiikkipäivien järjestämistä varten.  Kolmansia musiikkipäiviä varten Lappajärven kunta antoi yhdistykselle 70 000 markan tuen, koko musiikkipäivien menojen arvioitiin olevan noin 230 000 markkaa.  Kolmannet musiikkipäivät alkoivat 31. heinäkuuta 1987 konsertilla Nurmon kunnantalolla.  Musiikkipäivien varsinainen avajaiskonsertti oli sunnuntaina 2. elokuuta Lappajärven ammattikoulun salissa jossa esiintyivät baritoni Tom Krause ja pianisti Ulrich Koneffke.  Maanantaina oli Albert Boesenin, Pilvi Heinonen-Boesenin ja Ulrich Koneffken kamarimusiikki-ilta Lappajärven ammattikoulun salissa.  Tiistaina järjestettiin Kalevi Ollin Lied-konsertti Alajärven Nelimarkka-museolla.  Keskiviikkona oli Matti Salmisen ja Ari Rasilaisen johtaman kamariorkesterin "Tunnelmasta toiseen" konsertti täydelle salille.  Torstaina järjestettiin musiikkipäivien ainut kirkkokonsertti Kortesjärven kirkossa jossa esiintyi sopraano Pia Raanoja ja urkuri Timo Olli.  Perjantaina oli pietarsaarelaisten Laulu-Jaakkojen, Seinäjoen Mieslaulajien ja saksalaisen Barbarossa-kuoron kuoroilta Lappajärven ammattikoululla.  Musiikkipäivien kurssilaisten oppilaskonsertti järjestettiin lauantaina ammattikoululla ja illalla Halkosaaren tanssilavalla oli Pohjalainen-ilta jossa esiintyi muun muassa Kalevi Ollin johtama Campanello-kuoro.  Sunnuntaina oli Suomi-70 juhlakonsertti ammattikoululla.  Musiikkipäivät päätti sunnuntai-iltana Tähtiparaati Lappajärven nuorisoseurantalolla.  Yhteensä yleisöä tapahtumissa oli reilut 3000 katsojaa. 

#### Neljännet Musiikkipäivät

Neljännet Lappajärven musiikkipäivät alkoivat Kevyellä kesäillan konsertilla Nurmon yläasteen salissa perjantaina 29. heinäkuuta 1988.  Lauantaina oli Halkosaaren tanssilavalla Raimo Lintuniemen juontama viihteelliseksi kuvattu Pohjalainen ilta.  Sunnuntaina ohjelmaan kuului juhlajumalanpalvelus Lappajärven kirkossa ja päivällä basso Jaakko Ryhäsen ja pianisti Ilkka Paanasen Lied-konsertti ammattikoululla.  Sunnuntai-iltana järjestettiin basso Heikki Oraman kirkkokonsertti Lapualla Kauhajärven kirkossa.  Maanantain välipäivän jälkeen tiistaina vuorossa oli toinen Kevyt kesäillan konsertti Evijärven nuorisoseurantalolla  Keskiviikkona ammattikoulun salissa baritoni Tom Krause esitti Schubertin Winterreisen.  Torstaina Kortesjärven liikuntatalolla kuorokonsertissa esiintyi Kalevi Ollin johtamana Seinäjoen Mieslaulajat solisteina Heikki Siukola ja Matti Lampi.  Perjantaina oli Lauluja sinulle -konsertti jonka pääesiintyjänä oli tenori Seppo Ruohonen, konsertissa esiintyi myös Lappeenrannan kaupunginorkesteri Ari Rasilaisen johtamana.  Lauantaina Kamarimusiikki-iltapäivässä Alajärven Nelimarkka-museolla esiintyivät sopraano Leena Kosola, viulisti Albert Boesen, sello Pilvi Heinonen-Boesen ja pianisti Ulrich Koneffke.  Oratoriokonsertissa Lappajärven kirkossa sunnuntaina esitettiin Joseph Haydnin Luominen.  Neljännet musiikkipäivät päätti edellisvuoden tapaan Tähtiparaati Lappajärven nuorisoseurantalolla. 

#### Viidennet Musiikkipäivät

Viidennet Lappajärven musiikkipäivät järjestettiin 28. heinäkuuta – 6. elokuuta 1989 välisenä aikana. Esiintyjinä olivat muun muassa Karita Mattila, Theo Adam, Tom Krause, Galina Kalinina, Heikki Siukola, Kalevi Olli ja Seppo Ruohonen.   Festivaalien budjetti oli noin 650 000 markkaa ja kävijämäärä jäi alle kuudentuhannen. 

#### Kuudennet Musiikkipäivät

Kuudennet Musiikkipäivät järjestettiin 27. heinäkuuta – 5. elokuuta 1990 välisenä aikana. Musiikkipäivien konsertteja järjestettiin ensimmäistä kertaa hotellikylpylä Kivitipun salissa, konserteista lähes puolet järjestettiin Lappajärven ulkopuolella. Esiintyjinä olivat muun muassa Eestin mieskuoro, Kathleen Cassello, Kalle Randalu, Mati Palm, Tom Nyman, Jaakko Kortekangas, Ilkka Paananen, Jyväskylän Kamariorkesteri, Pia Raanoja, Leena Kosola, Heikki Siukola ja Tom Krause. 

#### Seitsemännet Musiikkipäivät

Seitsemännet Musiikkipäivät järjestettiin 27. heinäkuuta – 4. elokuuta 1991 välisenä aikana. Musiikkipäivien ohjelmistoon kuului uutena Tapiolan sponsoroima duo-laulukilpailu jonka voittivat Pia Freund ja Satu Salminen  Musiikkipäivien kohokohtana oli Matti Salmisen ja Tom Krausen konsertti Vimpelin Saarikentällä joka televisioitiin Yleisradion kanavalla.  Päätöskonsertissa esitettiin ensimmäinen osa Antti Tuurin kirjoittamasta ja Kalevi Ollin säveltämästä Lappajärven patokapinasta kertovasta Pato-oopperasta.  Festivaalien budjetti oli noin 900 000 markkaa ja kävijämääräksi jäi noin 5700 kuulijaa tavoitellun 7000 kuulijan sijasta. 

#### Kahdeksannet Musiikkipäivät

Kahdeksannet musiikkipäivät järjestettiin 24. heinäkuuta – 2. elokuuta 1992 välisenä aikana. Teemana festivaaleilla oli 75-vuotias Suomi ja festivaalit painottuivat suomalaiseen laulumusiikkiin.  Musiikkipäivien esiintyjiin kuuluivat muun muassa Walton Grönroos, Eero Heinonen, Arja Koriseva, Soile Isokoski, Marita Viitasalo, Ritva Auvinen, Leena Kosola, Matti Heinikari, Jaakko Kortekangas, Ulrich Koneffke, Jaakko Ryhänen, Ilkka Paananen, Heikki Siukola, Kalevi Olli, Jorma Hynninen ja Martti Wallén.  Yhteensä kahdeksansilla musiikkipäivillä oli noin 4000 kuulijaa. 

#### Kerimäen joulukonsertti 1992

Lappajärven Musiikkiyhdistys järjesti sunnuntaina 20. joulukuuta 1992 joulukonsertin Kerimäen kirkossa Etelä-Savossa. Konsertissa esiintyivät päätähtinä yhdysvaltalaiset mezzosopraano Marilyn Horne ja tapahtuman juontaja Richard Chamberlain, molempien päätähtien luvatut palkkiot olivat 250 000 markkaa.  Konsertissa esiintyivät myös Erkki Pohjolan johtama Tapiolan kuoro, viulisti Elina Vähälä ja Pietarin kaupunginorkesteri.  Konsertista oli tarkoitus tehdä jokavuotinen perinne ja tarkoituksena oli myydä konsertin TV-oikeuksia ulkomaille.  Konsertista nousi kohu jo ennen konserttia kun nousi epäily että tapahtumalle useasta eri ministeriöstä myönnettyä valtion tukea olisi käytetty Musiikkiyhdistyksen vanhojen velkojen maksamiseen ja Helsingin kaupunginorkesterin tilalla esiintyikin Pietarin kaupunginorkesteri.  Itse tapahtuma epäonnistui sekä taloudellisesti että yleisömäärän osalta, kylmässä kirkossa järjestetyssä tapahtumassa oli vain noin 800 kuulijaa tavoitellun 2500 sijasta ja tapahtuma aiheutti Lappajärven Musiikkiyhdistykselle satojen tuhansien markkojen velat.   Tapahtuman järjestäjät tarjosivat konsertin TV-oikeuksia aluksi Yleisradiolle kolmella miljoonalla markalla, Yleisradion kieltäydyttyä tarjouksesta joutuivat tapahtuman järjestäjät tarjoamaan konsertin televisiointioikeudet MTV:lle ilmaiseksi koska konsertin esiintyjien kanssa tehdyt sopimukset edellyttivät televisiointia.   Konsertti esitettiin televisiossa joulupäivänä 1992, Helsingin Sanomien musiikkiarvostelija Hannu-Ilmari Lampila kehui arvostelussaan konserttia TV-taltioinnin perusteella hyväksi ja onnistuneemmaksi kuin saman joulun Yleisradion joulukonserttia. 

### Uuden yhdistyksen voimin

Kerimäen epäonnistuneen joulukonsertin jälkeen Lappajärven Musiikkiyhdistys ajautui taloudellisiin ongelmiin eikä Lappajärven kunta enää myöntänyt yhdistykselle sen anomaa 150 000 markan tukea.  Musiikkipäivien järjestämistä varten perustettiin uusi yhdistys "Lappajärven Musiikinystävät", uusi yhdistys sai Lappajärven kunnalta yhdeksänsien musiikkipäivien 1993 järjestämiseen enää vain 60 000 markan tuen koko budjetin ollessa noin 200 000 markkaa.  Musiikkipäivät muuttuivat vuodesta 1993 lähtien viihteellisemmän musiikin suuntaan klassisen musiikin jäädessä vähemmälle. 

Kymmenennet Lappajärven musiikkipäivät järjestettiin 24. heinäkuuta – 31. heinäkuuta 1994. Kohokohtina olivat Mozartin Taikahuilu oopperanäytökset.  Ohjelmassa oli myös kirkkokonsertti jonka pääteoksena kuultiin lappajärveläisen Antti Savolan säveltämä Sielunmessu virolaisen Linnamuusikud-kuoron esittämänä. 

Yhdennettoista musiikkipäivät järjestettiin heinäkuussa 1995, tuolloin Lappajärven kunta tuki tapahtumaa enää 35 000 markan tuella ja festivaalien ohjelmassa oli vain neljä konserttia. 

Kahdennettoista musiikkipäivät heinäkuussa 1996 sisälsivät viisi konserttia, muun muassa Maija Lehtosen ja Manfred Gräsbeckin konsertti Kivitipussa. 

Kolmannettoista musiikkipäivät järjestettiin heinä-elokuun vaihteessa 1997.  Viimeiset Lappajärven musiikkipäivät järjestettiin vuonna 1998.

Katso myös
----------

* Tulivuorirock

Lähteet
-------

1. ↑  v.s.: Lappajärvelle suunnitellaan omaa musiikkitapahtumaa.  *Järviseudun Sanomat*, 30.8.1984, nro 35, s. 8.
2. ↑  ha: Laulujuhlien ohjelmalle raamit Lappajärvellä.  *Ilkka*, 11.2.1985, nro 40, s. 8.
3. ↑  v.s.: Lappajärven I Musiikkipäivien järjestelyt hyvässä vauhdissa.  *Järviseudun Sanomat*, 14.2.1985, nro 7, s. 10.
4. ↑  Lappajärvellä vaihdettiin tahtia.  *Pohjalainen*, 30.7.1985.
5. ↑  Lappajärven I Musiikkipäivät. (mainos) *Järviseudun Sanomat*, 1.8.1985, nro 31, s. 3.
6. ↑  Koivusalo, Tapani: Tasokasta ja hillittyä menoa Lappajärvellä.  *Pohjalainen*, 4.8.1985.
7. ↑  Saari, Juha: Onnistunut avaus.  *Ilkka*, 6.8.1985, nro 208.
8. ↑  ha: Upea lied-konsertti Lappajärvellä.  *Ilkka*, 4.8.1985.
9. ↑  A.S.: Lied-konsertti.  *Järviseudun Sanomat*, 8.8.1985, nro 32, s. 8.
10. ↑  A.S.: Kirkkokonsertti sävähdytti.  *Järviseudun Sanomat*, 8.8.1985, nro 32, s. 8.
11. ↑  R.L.: Kuorokonsertti Lappajärven musiikkipäivillä.  *Järviseudun Sanomat*, 8.8.1985, nro 32, s. 8.
12. ↑  Viihdekonsertti oli täysosuma.  *Järviseudun Sanomat*, 15.8.1985, nro 33, s. 8.
13. ↑  Tsaarin kuriiri: Sateenkaaren molemmin puolin.  *Järviseudun Sanomat*, 15.8.1985, nro 33, s. 9.
14. ↑  v.s.: Päätöskonsertti läpi varamiehillä.  *Järviseudun Sanomat*, 15.8.1985, nro 33, s. 8.
15. ↑  lr: Bromsien taidetta esillä Lappajärvellä.  *Ilkka*, 4.8.1985.
16. ↑  ha: Lappajärvi ensi kesänä: Lisää koulutusta ja oopperoita.  *Ilkka*, 6.8.1985.
17. ↑  Lappajärven musiikkijuhlat sai Häklän.  *Ilkka*, 3.3.1986.
18. ↑  Lappajärven ja Ollin juhlat häklän arvoiset.  *Pohjalainen*, 3.3.1986.
19. ↑  Lappajärven II Musiikkipäivät. Konsertit 28.7.-10.8.-86. (mainos) *Järviseudun Sanomat*, 17.7.1986, nro 29, s. 2.
20. ↑  Savola, Ahti: Lappajärven II Musiikkipäivien avajaiskonsertti.  *Järviseudun Sanomat*, 31.7.1986, nro 31, s. 8.
21. ↑  Sievänen, Sam: Taitava duo.  *Ilkka*, 5.8.1986.
22. ↑  Kauniista myllärittärestä.  *Järviseutu*, 7.8.1986.
23. ↑  Savola, Antti: Paanasen pianoilta.  *Järviseudun Sanomat*, 7.8.1986, nro 32, s. 8.
24. ↑  Pääkkönen, Onni: Saksalaiskuoro vieraili.  *Ilkka*, 4.8.1986.
25. ↑  Eteläpohjalainen ilta oli täysosuma.  *Järviseudun Sanomat*, 7.8.1986, nro 32, s. 9.
26. ↑  Heikki Siukola ja Pentti Kotiranta konsertoivat Vimpelissä.  *Järviseudun Sanomat*, 7.8.1986, nro 32, s. 8.
27. ↑  Seimi sai spontaanit suosionosoitukset.  *Järviseudun Sanomat*, 14.8.1986, nro 33, s. 7.
28. ↑  Sepponen, Pertti: Loistelias oratorio tempasi kaikki mukaan.  *Pohjalainen*, 5.8.1986, s. 10.
29. ↑  Murtomäki, Veijo: Rauhaa hollywoodilaisittain.  *Helsingin Sanomat*, 5.8.1986, nro 210, s. 13.
30. ↑  VeVe: Kamarimusiikkia Kortesjärvellä.  *Ilkka*, 10.8.1986.
31. ↑   (Valokuva ja kuvateksti) *Järviseudun Sanomat*, 14.8.1986, nro 33, s. 8.
32. ↑  Koko Suomi näki Häät.  *Pohjalainen*, 9.8.1986, s. 5.
33. ↑  Juhlakonsertissa yleisökato.  *Järviseudun Sanomat*, 14.8.1986, nro 33, s. 7.
34. ↑  ha: Tunnelmallinen viihdeilta Lappajärvellä.  *Ilkka*, 13.8.1986.
35. ↑  Oopperaensi-illassa täysi sali.  *Järviseudun Sanomat*, 14.8.1986, nro 33, s. 7.
36. ↑  Veikko Takalan kuvataidenäyttely. (mainos) *Järviseudun Sanomat*, 24.7.1986, nro 30, s. 3.
37. ↑  Lappajärvi onnistui.  *Ilkka*, 12.8.1986.
38. ↑  lo: Lappajärven musiikkijuhlat Järviseudun voimannäyte.  *Ilkka*, 5.8.1986.
39. ↑  Musiikkipäivien rahoitus.  *Järviseudun Sanomat*, 7.5.1987, nro 19, s. 5.
40. ↑  KH muutti kantaansa musiikkipäivien lisärahasta.  *Järviseudun Sanomat*, 11.12.1986, nro 50, s. 5.
41. ↑  Poliisi tutkii Lappajärven musiikkijuhlien tilinylitykset.  *Helsingin Sanomat*, 14.7.1987, nro 188, s. 7.
42. ↑  Matti Salminen tähtenä: Lappajärven päiviä jatkaa oma yhdistys.  *Pohjalainen*, 28.4.1987.
43. ↑  Lappajärven musiikkijuhlille 70 000 markkaa.  *Pohjalainen*, 24.6.1987.
44. ↑  Oksala, Heikki: Oopperaa ja operettia mestarillisesti Nurmossa.  *Ilkka*, 4.8.1987.
45. ↑  Sepponen, Pertti: Tom Krausen kypsää varmuutta.  *Pohjalainen*, 4.8.1987.
46. ↑  Sepponen, Pertti: Vain yleisöä puuttui kamarimusiikki-illasta.  *Pohjalainen*, 6.8.1987.
47. ↑  Sepponen, Pertti: Tunnelmallinen lied-konsertti.  *Pohjalainen*, 7.8.1987.
48. ↑  Pääkkönen, Onni: Salmisen lumoissa.  *Ilkka*, 7.8.1987.
49. ↑  Koivula, Reijo: Salmisen konsertti täydelle salille.  *Pohjalainen*, 9.8.1987.
50. ↑  Kirkkokonsertti Kortesjärvellä - Pia Raanoja, Timo Olli.  *Järviseudun Sanomat*, 13.8.1987, nro 33, s. 6.
51. ↑  Sepponen Pertti: Leppoisaa mieskuorolaulua.  *Pohjalainen*, 10.8.1987.
52. ↑  ha: Pohjalaismusiikki soi Lappajärvellä.  *Ilkka*, 10.8.1987.
53. ↑  Pohjalainen musiikki soi Lappajärvellä.  *Pohjalainen*, 10.8.1987.
54. ↑  Oksala, Heikki: Epätasainen huipentuma.  *Ilkka*, 12.8.1987.
55. ↑  III Lappajärven Musiikkipäivät 2.-9.8.1987. (mainos) *Järviseudun Sanomat*, 16.7.1987, nro 29, s. 9.
56. ↑  Musiikkipäivät Lappajärvellä.  *Pietarsaaren Sanomat*, 29.7.1988.
57. ↑  Sepponen, Pertti: Loistavia laulajia Nurmossa.  *Pohjalainen*, 31.7.1988.
58. ↑  plm: Lappajärvi vietti Pohjalaista iltaa.  *Ilkka*, 31.7.1988, s. 17.
59. ↑  Kantola, Antti: Ryhäsen ja Paanasen kolmas keikka.  *Pohjalainen*, 1.8.1988.
60. ↑  Finnilä, Leena: Täysosuma - konsertti Kauhajärven kirkossa.  *Järviseudun Sanomat*, 4.8.1988, nro 31, s. 6.
61. ↑  Kevyesti kesäillassa.  *Järviseudun Sanomat*, 11.8.1988, nro 32, s. 8.
62. ↑  Pääkkönen, Onni: Karismaattinen Winterreise.  *Ilkka*, 6.8.1988.
63. ↑  veve: Seinäjokelaiset ihastuttivat Kortesjärvellä.  *Ilkka*, 6.8.1988.
64. ↑  Sepponen, Pertti: Ruohonen laulaa sydämestä sydämeen.  *Pohjalainen*, 7.8.1988.
65. ↑  Marttinen, Tauno: Mestarillisesti tulkittua Sostakovitsia.  *Järviseudun Sanomat*, 18.8.1988, nro 33, s. 8.
66. ↑  Heikki Siukola: Oratorio oli jotakin erinomaista.  *Järviseudun Sanomat*, 18.8.1988, nro 33, s. 8.
67. ↑  lo: Tähtiparaati päätti Musiikkipäivät.  *Ilkka*, 10.8.1988.
68. ↑  Lappajärven V Musiikkipäivät 28.-.-6.8.1989. (mainos) *Järviseudun Sanomat*, 1.6.1989, nro 22, s. 10.
69. ↑  Lappajärven musiikkipäivät.  *Helsingin Sanomat*, 7.6.1989, nro 153, s. 21.
70. ↑  Lappajärven musiikkipäivät levittäytyy naapurikuntiin.  *Järviseudun Sanomat*, 9.7.1990, nro 28a, s. 3.
71. ↑  kha: Musiikkipäivillä alle 6000 kävijää. Rahasta puhutaan Lappajärvelläkin.  *Ilkka*, 17.8.1990.
72. ↑  Lappajärven musiikkipäivien kansainväliset tähdet. (mainos) *Järviseudun Sanomat*, 28.6.1990, nro 26, s. 10.
73. ↑  Freundille ja Salmiselle ensimmäinen duo-kilpailun voitto.  *Järviseudun Sanomat*, 8.8.1991, nro 32, s. 7.
74. ↑  Ainutlaatuinen tilaisuus Saarikentällä.  *Järviseudun Sanomat*, 8.8.1991, nro 32, s. 7.
75. ↑  Hannu-Ilmari Lampila: Matti Salmisen kursailematonta rehellisyyttä ja tangon taikaa pesäpallokentällä.  *Helsingin Sanomat*, 11.8.1991, nro 216, s. D9 (79).
76. ↑  Pato-ooppera on karvalakkiooppera.  *Järviseudun Sanomat*, 8.8.1991, nro 32, s. 8.
77. ↑  am-m: Musiikkipäivien yleisötavoite jäi saavuttamatta.  *Ilkka*, 6.8.1991.
78. ↑  Kirsi-Maija Nevamäki: Lappajärven musiikkipäivät keskittyy vokaalimusiikkiin laveasti Grönroos ja Koriseva samoilla juhlilla.  *Helsingin Sanomat*, 31.7.1992, nro 207, s. B9.
79. ↑  Suomalainen laulu teemana Lappajärven musiikkipäivillä.  *Helsingin Sanomat*, 25.7.1992.
80. ↑  Lappajärven VIII Musiikkipäivät. (mainos) *Järviseudun Sanomat*, 23.7.1992, nro 30, s. 2.
81. ↑  am-m: Lappajärven konsertit keräsivät 4000 kuulijaa.  *Ilkka*, 4.8.1992.
82. ↑  Kerimäen konsertin jupakka paisuu.  *Helsingin Sanomat*, 23.12.1992, nro 350, s. 3.
83. ↑  Järvisalo, Lea: Kansainvälinen konsertti viritti joulutunnelman.  *Karjalainen*, 22.12.1992, s. 10.
84. ↑  Maailman lasten joulukonsertti Kerimäen kirkossa.  *Karjalainen*, 18.12.1992, s. 16.
85. ↑  Lappajärven Musiikkipäivien suurprojekti: Joulukonsertti maailman lapsille suurimmasta puukirkosta.  *Järviseudun Sanomat*, 8.10.1992, nro 41, s. 9.
86. ↑  Kerimäen joulukonsertti johtaa jälkipyykkiin.  *Helsingin Sanomat*, 22.12.1992, nro 349, s. B4.
87. 1 2  Kotiranta, Pirkko: Kerimäen joulukonsertin jälkipyykissä riittää pesemistä.  *Helsingin Sanomat*, 9.1.1993, nro 8, s. C4.
88. ↑  Lampila, Hannu-Ilari: Mikä olikaan valtionavun tarkoitus.  *Helsingin Sanomat*, 23.12.1992, nro 350, s. B7.
89. ↑  Lampila, Hannu-Ilari: "Carrerasin palkkiosumma älytön".  *Helsingin Sanomat*, 23.12.1992, nro 350, s. B7.
90. ↑  Lampila, Hannu-Ilari: Joulumusiikki puhdisti likaisen pelin jälkiä.  *Helsingin Sanomat*, 27.12.1992, nro 352, s. 47 (D11).
91. ↑  Lappajärven kunnanhallitus.  *Järviseudun Sanomat*, 15.4.1993, nro 15, s. 5.
92. ↑  Lappajärven Musiikkipäivät tulevat sittenkin!.  *Järviseudun Sanomat*, 10.6.1993, nro 23, s. 4.
93. ↑  Hietaniemi, Marjatta: Lappajärvi vaihtoi viihteelle.  *Helsingin Sanomat*, 3.8.1993.
94. ↑  Taikahuilun liput olleet kysyttyjä.  *Järviseudun Sanomat*, 14.7.1994, nro 28, s. 2.
95. ↑  Lappajärven 10. musiikkipäivät 24.07.-31.07.1994. (mainos) *Järviseudun Sanomat*, 28.7.1994, nro 30, s. 3.
96. ↑  Musiikinystävät sai vain 35.000 markkaa.  *Järviseudun Sanomat*, 20.4.1995, nro 16, s. 5.
97. ↑  Lappajärven 11. Musiikkipäivät.  *Järviseudun Sanomat*, 21.6.1995, nro 25, s. 1.
98. ↑  ka: Lappajärven 12. Musiikkipäivät esittelevät nuoria nousevia taiteilijoita.  *Järviseudun Sanomat*, 11.7.1996, nro 28, s. 8.
99. ↑  Musiikkipäivät tarjoavat sketseistä kirkkokonserttiin.  *10.7.1997*, Järviseudun Sanomat, nro 28, s. 9.


|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * n
* k
* m
Lappajärvi |
| --- |
|  |
| 
* Etelä-Pohjanmaa
* Järviseutu

 |
|  |
| Historia | 
* Lappajärven patokapina
* Lappajärven musiikkipäivät
* Lappajärven seurakunta
* Tulivuorirock

 | Lappajärven vaakuna |
|  |
| Kylät | 
* Itäkylä
* Karvala
* Kirkonkylä
* Kuoppala
* Kärnä
* Karhusaari
* Luomala
* Lamminkylä
* Söyrinki
* Savonkylä
* Purola
* Övermark
* Tarvola

 |
|  |
| Luonto | 
* Kirkkoniemi
* Lappajärvi (järvi)
* Välijoki

 |
|  |
| Talous | 
* Hotelli Kivitippu
* Lappajärven Osuuspankki
* VM-Carpet

 |
|  |
| Kulttuuri | 
* Ateljee Tapio Autio
* Järvilakeuden kansalaisopisto
* Lappajärven kesämarkkinat
* Lappajärven kesäteatteri
* Lappajärven museo

 |
|  |
| Seurakunnat | 
* Alajärven seurakunta
	+ Lappajärven kirkko
	+ Lappajärven rauhanyhdistys
* Lappajärven helluntaiseurakunta

 |
|  |
| Urheilu ja liikunta | 

|  |  |
| --- | --- |
| Urheiluseurat | 
* Lappajärven Veikot

 |
|  |
| Liikuntapaikat | 
* Halkosaaren virkistysalue
* Järviseudun Golf
* Stadio Nissi
* Veikkolan pesäpallostadion
* Lappis Areena

 |

 |
|  |
| Koulutus | 
* Järviseudun ammatti-instituutti
* Geolukio

 |
|  |
| Liikenne | 
* Kantatie 68
* Seututie 711
* Seututie 733
* Seututie 741
* Valtatie 16

 |
|  |
| Muuta | 
* Lappajärven kunnanvaltuusto
* Lappajärven vaakuna
* Lakeuden Aviisi
* Järviseudun Sanomat
* Järviseutu
* Torstai-lehti

 |

 |